Venara (divinità)

miniatura|Dittagliu di Venara in u quadru Nascita di Venara di Sandro Botticelli, ca. 1482-1485
Venara (in latinu Venus, Veneris) hè una dea rumana maiò principalamenti assuciata à l'eros è à a biddezza. Hè cunsidarata comu l'antinata di u populu Rumanu par via di u so fundatori lighjindariu, Enea, avendu un rolu chjavi in fistività è riti di a rilighjoni. È tradiziunalamenti vista comu assendu l'aquivalenti di a dea greca Afrudita.

 Miti 
destra|miniatura|Dinariu raffigurendu Venara chì reca a Vittoria, è Lucio Emilio L. f. maghjistratu munitariu in 44 a.C.

 Nascita 
Asistini una mansa di miti nantu à a nascita di a dea, ma i più cunnisciuti sò quiddi tramandati da Esiodu è Umeru. Esiodu susteni ch'edda scaturì da u caghju di Uranu, diu di u celu, quandu u so apparechju ghjinitali cascò in mari dopu a castrazioni cumessa da u figliolu Saturnu par vindicà a so mamma, Gea, sposa di Uranu. U sangui è a sumenta sempri cuntinuti divintoni schjuma, da a quali, accantu à l'isula di Cipru, escì Venara (aphròs in grecu significhendu schjuma). Sicondu Umeru, inveci, Venara saria figliola di Ghjovi è di a ninfa di l'uciani Diona, è nacquì da una cunchiglia isciuta da u mari.

Venara si distingui da u so carattaru capriziosu, vanitosu è vulitivu. Colpa à a so biddezza immensa, Ghjovi timia ch'edda fussi stata a caghjoni di liti trà l'altri dii è li dedi tandu par sposu à Vulcanu, diu di u focu, stazzunaru di i dii, bruttu d'andatura, ma incù un carattaru fermu è custanti, sempri didicatu à u travagliu. U matrimoniu nun resu filici a dea chì multiplicò rilazioni amurosi à paru cun dei è umani. In particulari incù u diu di a guerra Marti. I dui funu scuparti da Vulcanu è imprighjunati in una reti mitallica da eddu lavurata, par essa isposti è ridiculizati da l'altri dii. Si dici chì da l'amori di Venara è Marti nacquì Cupidu, Deimu è Fobu. Cupidu cullaburò sempri cù a mamma, francu in un casu : ghjilosa di a biddezza di una murtali chjamata Psiche, Venara dumandò à u figliolu di falla innamurà da u più goffu di l'essari umani. Cupidu accittò prima ma s'innamurò eddu stessu di a donna. Psiche suparò ogni provi à edda mandati da Venara è fatta fini fù ricumpinsata da Ghjovi chì binidissi u so unioni cun Cupidu.

In un'altra virsioni u babbu di Cupidu hè Ghjovi è micca Marti.

U solu capaci di risistà à l'incantu di Venara fù Narcissu.

 Rolu in a Guerra di Troia 
Da l'unioni di Venara cun Anchissi saria natu Enea, babbu di Ascaniu è ascindenti di a futura Roma. Fù unu di i prutagunisti di a guerra di Troia nata da a rivalità trà Ghjunoni, Minerva è Venara. I trè divinità vuliani uttena a mela rigalata da Eris, dea di a discordia, à a più bedda di i trè. Ghjovi, cunsultatu nantu à a quistioni, scelsi u principi Paridi comu ghjudici. Ghjunoni circò à currompalu, uffrenduli l'Asia Minori, mentri chì Minerva l'uffrì celebrità, saviezza è gloria in battaglia, ma Venara prumissi à Paridi a più bedda di i donni murtali, è quista fù a so scelta. Quidda donna era Elana, figliola di Ghjovi è di Leda, moglia di u rè di Sparta Minilau. Influinzatu da Venara, Paridi rapì Elana è a si purtò in Troia. Minilau, cù u frateddu Agaminnoni, radunnì un'armata tamanta par purtà a guerra in Troia.

L'assediu di a cità durò deci anni è li dei intarvinini affiancu à l'unu o l'altru campu. Ghjovi urdinò à i dii di piantà qualsiasi intarfarenza in a guerra truiana. Fù l'astutu Udisseu, rè d'Itaca, à ilaburà u strataghjemma di u cavaddu par fà entra suldati Grechi nentru i muri di a cità. Cusì i Grechi vinsini a guerra è Enea, accumpagnatu da pochi altri sopraviventi, scapò versu i costi Italichi, è ci fundò una cità nova detta à l'urighjina di a civilizazioni rumana.
miniatura|Nudu di Venara ritruvatu in lu 1794 in Campu Jemini (Pomezia), oramai isposta à u British Museum di Londra

 Cultu 
In Roma erani cilibrati i Veneralia in l'unori di "Venere Verticordia" (chì apri lu cori), è di a dea Fortuna.

Sempri in Roma fù irettu un tempiu, u Tempiu di Venara è Roma, didicatu à a dea è à a cità.

Trà li pianti sacri li currispondini : u mirtu, u rusulaghju, u melu è u papavaru. I so animali sacri sò : a lepra, u dalfinu, u cignu, u passaru è a culomba.
miniatura|222x222px|Marti è Venara, copia di lu settecentu da I Modi di Marcantonio Raimondi.

 I setti difetti 
Ramintemi setti tratti difiniti di u corpu di a dea Venara cunsidarati com'è difetti (detti ancu "ali") :

 Capeddi biondi cun culori sfarenti à a radica ;
 Ditu mediu più maiò cà u palmu ;
 Rughi intornu à u coddu ;
 U pedigrecu (veni à dì cù u sicondu ditu più longu cà u primu) ;
 U strabisimu di Venara ;
 Linei adduminali di sbiecu ;
 I fiotichi di Venara (dui picculi inzecchi simmetrichi nantu à i culi).

 In l'arti 
A so figura, presa com'è mudeddu idiali di biddezza, hè divintata sughjettu d'innumarebuli opari d'arti, sinu à l'antichità, sia sottu a forma di sculturi, trà i quali a famosa Venara di Milo è a Venara di Morgantina, è pitturi, com'è l'affrescu di Pompei è a Nascita di Venara di Botticelli.

 Venara Anadiomene di Apelle (IV seculu a.C.)
 Addiguria di u triomfu di Venara di Bronzino ( 1540-1545 circa )
 Nascita di Venara di Sandro Botticelli
 Nascita di Venara di William-Adolphe Bouguereau
 Marti chì spoglia Venara cun Cupidu è un ghjacaru di Paolo Veronese
 Marti è Venara surpresi da Vulcanu di François Boucher ( 1754 )
 Venara è Cupidu spiati da un satiru di Correggio (versu 1528)
 Venara è Cupidu di Salvador Dalí (1925)
 Venara è Cupidu di Diego Velázquez
 Venara è  Marti di Sandro Botticelli
 Venara è Ghjovi di Paolo Veronese

 Venara di Morgantina
 Venara di Milo
 Venara Caddipighja
 Venara Capitulina
 Venara Esquilina
 Venara accusciata
 Venara Sosandra
 Venara Cnidia
 Venara di Medici
 Venara pudica

 Littaratura 

  Gerd Scherm, Brigitte Tast Astarte und Venus. Eine foto-lyrische Annäherung (1996), ISBN 3-88842-603-0

 In altri mitulughjii 
Biblia hè u nomi cun quali  i Fenici ani idintificatu una divinità para. Biblia avia un tempiu magnificu in a cità di Biblu .

 Noti 

 Articuli cunnessi 

 Afrudita
 Divinità di l'amori
 Mitulughjia Greca
 Mitulughjia Rumana
 Venara ericina
 Venara (astrunumia)

 Altri prughjetti 

 link=Q:|21x21px|Collabora a Wikiquote Wikiquote conteni citazioni di o nantu à Venara
 link=https://commons.wikimedia.org/wiki/?uselang=it|24x24px|Collabora a Wikimedia Commons Wikimedia Commons conteni fiuri o altri ducumenti nantu à Venara

 Ligami esterni 

 Database Iconografico del Warburg Institute con circa 2300 immagini di Venere/Afrodite, su warburg.sas.ac.uk.atabase Iconografico del Warburg Institute con circa 2300 immagini di Venere/Afrodite, su warburg.sas.ac.uk. 


Cuntrollu di l'autorità VIAF ( EN ) 30332680 · LCCN (EN) no2014047547 · GND (DE) 11876800X · BNF (FR) cb11956554n (data) · CERL cnp00588078 · NDL (EN, JA ) 00956904 · Identità WorldCat (EN) viaf-30332680
Categoria:Voci con codice VIAF
Categoria:Voci con codice LCCN
Categoria:Voci con codice GND
Categoria:Voci con codice BNF
Categoria:Voci con codice CERL
Categoria:Voci con codice NDL
Categoria:Voci con codice WorldCat Identities
Categoria:Voci non biografiche con codici di controllo di autorità

Categoria:Parsunaghji di u De mulieribus claris